Babelscape/SREDFM huggingface dataset:
Χρήστος Μαρκόπουλος

Ο Χρήστος Μαρκόπουλος (1924 - 2017) ήταν Έλληνας πυρηνικός χημικός, πανεπιστημιακός και πολιτικός. Υπήρξε γενικός γραμματέας της Ένωσης Ελλήνων Χημικών, ιδρυτής και πρόεδρος της Ελληνικής Εταιρείας Πυρηνικών Επιστημόνων, διευθυντής στο Κέντρο Πυρηνικών Ερευνών "Δημόκριτος", και καθηγητής σε διάφορα πανεπιστήμια. Από το 1988 ως το 1989 ήταν υπουργός Άνευ Χαρτοφυλακίου στην κυβέρνηση του Ανδρέα Παπανδρέου, υπεύθυνος για τις σχέσεις με τους διεθνείς οργανισμούς.
Electric Wizard

Οι Electric Wizard είναι αγγλικό doom metal συγκρότημα, το οποίο δημιουργήθηκε στο Ντόρσετ το 1993 και θεωρείται ένα από τα πιο σημαντικά του είδους.
Παμούκαλε

Το Παμούκαλε (τουρκικά: "Pamukkale", κυριολεκτικά «κάστρο από βαμβάκι») είναι γεωλογικός σχηματισμός στην επαρχία Ντενιζλί, στη νοτιοδυτική Τουρκία. Αποτελείται από θερμές πηγές και λευκό τραβερτίνη, ο οποίος σχηματίζει πισίνες από τα ανθρακικά ορυκτά που περιέχονται στο νερό. Βρίσκεται στο εσωτερικό της κοιλάδας του Μαιάνδρου.

Ο λόφος έχει ύψος 160 μέτρα, μήκος 2.700 και πλάτος 600, και είναι ορατός από μεγάλη απόσταση, όπως από το Ντενιζλί, περίπου 20 χιλιόμετρα μακριά. Η αρχαία πόλη Ιεράπολη Φρυγίας βρίσκεται κοντά στο Παμούκαλε και μαζί αποτελούν μνημείο παγκόσμιας κληρονομιάς της UNESCO από 1988.

Ο τουρισμός ήταν και είναι σημαντική βιομηχανία. Οι άνθρωποι χρησιμοποιούσαν τις φυσικές πισίνες για χιλιάδες χρόνια, ενώ ξενοδοχεία χτίστηκαν στην περιοχή, προκαλώντας καταστροφές. Σήμερα τα ξενοδοχεία έχουν απομακρυνθεί από το λόφο. Σε κοντινή τοποθεσία βρίσκονται τα ερείπια της αρχαίας Ιεράπολης.
Night of the Stormrider

Night of the Stormrider είναι ο τίτλος του δεύτερου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε το Νοέμβριο του 1991 στην Ευρώπη και τον Απρίλιο του 1992 στις Ηνωμένες Πολιτείες με διαφορετικό εξώφυλλο, μέσω της δισκογραφικής εταιρείας "Century Media". Ο δίσκος επανεκδόθηκε το 2008, με επιπλέον κομμάτι την ζωντανή εκτέλεση του "Stormrider".

Οι ηχογραφήσεις του άλμπουμ ξεκίνησαν μετά το τέλος της περιοδείας για την προώθηση του ομώνυμου δίσκου των Iced Earth. Ο τραγουδιστής Τζιν Άνταμ αντικαταστάθηκε από τον Τζον Γκρίλι, όταν αρνήθηκε να κάνει μαθήματα φωνητικής, ενώ ο ντράμερ Μάικ ΜακΓκιλ έδωσε την θέση του στον Ρικ Σεκιάρι. Η ηχογράφηση του άλμπουμ πραγματοποιήθηκε στα "Morrisound Recording Studios", με τον Τομ Μόρις και τον ηγέτη του συγκροτήματος, Τζον Σέιφερ να αναλαμβάνουν την παραγωγή.

Μετά την κυκλοφορία του δίσκου, το συγκρότημα περιόδευσε και πάλι με τους Blind Guardian, στην Ευρώπη.
Microsoft Vizact

Το Microsoft Vizact (ή Microsoft Vizact 2000) ήταν ένα λογισμικό δημιουργίας εγγράφων με την χρήση του HTML+TIME. Κυκλοφόρησε στις 26 Μαΐου του 1999 και ήταν μέρος του Microsoft Office 2000. Το Microsoft Vizact ήταν σχεδόν αχρησιμοποιήτο και έτσι αποσύρθηκε από την Microsoft στις 1 Απριλίου 2000. Ήταν ο διάδοχος του Microsoft Liquid Motion.
Θεοδώριχος Αδαμαίος

Ο Θεοδώριχος Αδαμαίος (λατινικά: "Theodoricus Adamaeus, "1470" – "1540) ή Τέοντορ Άνταμ Σβάλλενμπεργκ (γερμανικά: "Theodor Adam Svallenberg)" ήταν γερμανός φιλόλογος και ιστορικός ο οποίος γεννήθηκε στην κοινότητα Σβάλλενμπεργκ της Βεστφαλίας, στην περιοχή Λίπε ("Lippe") ή Γκέλντερν ("Geldern"). Ασχολήθηκε κυρίως με έργα βυζαντινής προέλευσης.
Clockwork Angels

Το Clockwork Angels είναι το εικοστό στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 12 Ιουνίου του 2012 μέσω της δισκογραφικής εταιρίας "Anthem Records" στον Καναδά και μέσω της "Roadrunner" στις Ηνωμένες Πολιτείες την ίδια ημέρα, ενώ κυκλοφόρησε στην Αυστραλία στις 8 Ιουνίου και στην Ευρώπη στις 13 Ιουνίου του ίδιου έτους.
Soko G-4 Super Galeb

Το Soko G-4 Super Galeb είναι μονοκινητήριο αεριωθούμενο αεροσκάφος προκεχωρημένης εκπαίδευσης, το οποίο είναι δυνατόν να χρησιμοποιηθεί δευτερευόντως και σαν ελαφρύ αεροσκάφος εγγύς υποστήριξης ή σαν μαχητικό (με δύο πυραύλους αέρος-αέρος R 60 AAM). Η σχεδίαση του έγινε στην Γιουγκοσλαβία στο Τεχνολογικό Ινστιτούτο Αεροναυτικής και η παραγωγή του από την SOKO.
Μπράιαν Στέρνμπεργκ

Ο Μπράιαν Στέρνμπεργκ ("Brian Sternberg", 21 Ιουνίου 1943 - 23 Μαΐου 2013) ήταν Αμερικανός επικοντιστής, κάτοχος παγκοσμίου ρεκόρ των ανδρών.

Στις 27 Απριλίου του 1963, στη Φιλαδέλφεια (Πενσυλβάνια), ο Μπράιαν Στέρνμπεργκ έγινε ο πρώτος άνθρωπος που ξεπέρασε τα 5 μέτρα. Ήταν τη χρονιά που εισήχθησαν τα πλαστικά κοντάρια και γρήγορα οι επιδόσεις εκτινάχθηκαν. Τον ίδιο χρόνο ο Στέρνμπεργκ ανέβασε το παγκόσμιο ρεκόρ στα 5.08 (7 Ιουνίου). Ωστόσο, λίγες εβδομάδες αργότερα, σε κάποιο άλμα τραυματίστηκε σοβαρά στην σπονδυλική στήλη κι έμεινε παράλυτος. Το 1996 υποβλήθηκε σε νέα εγχείρηση στη Γερμανία για να βελτιωθεί η ομιλία του.

Πέθανε, σε ηλικία 70 ετών, στις 23 Μαΐου του 2013.
Rock Island

Το Rock Island είναι το 17ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 21 Αυγούστου του 1989 μέσω της δισκογραφικής εταιρίας "Chrysalis Records". Στις 29 Σεπτεμβρίου 2006, η "EMI Music Distribution" κυκλοφόρησε τον δίσκο σε μορφή CD με τρία επιπλέον κομμάτια.

Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 2,3 / 5 και το "ProgArchives" με 2,66 / 5.

Το άλμπουμ ανέβηκε στο βρετανικό Top-20 και βραβεύθηκε ως ασημένιο, με τις πωλήσεις του να ξεπερνούν τον αριθμό των 60.000 αντιτύπων., Παρ' όλα αυτά, δεν κατάφερε να μπει στο Top-50 του Billboard, φθάνοντας μέχρι το # 56, αν και στις περισσότερες ευρωπαϊκές χώρες σκαρφάλωσε στις υψηλές θέσεις των καταλόγων επιτυχιών.

Αυτός ήταν ο πρώτος δίσκος του συγκροτήματος που περιελάμβανε το ντράμερ Ντον Πέρι ως επίσημο μέλος της σύνθεσης των Jethro Tull.
Μάιστερ Έκαρτ

Ο Μάιστερ Έκαρτ (γερμανικά: "Meister Eckhart", προφέρεται [ˈmaɪ̯stɐ ˈɛkʰaʀt], γνωστός και ως "Eckhart von Hochheim", 1260 - πριν τις 30 Απριλίου 1328) ήταν σημαντικός Γερμανός θεολόγος, φιλόσοφος και μυστικιστής του Ύστερου Μεσαίωνα και οι ιδέες του επηρέασαν τόσο τους συγχρόνους του όσο και πολλούς μεταγενέστερους διανοητές. Ωστόσο, στο τέλος της ζωής του κατηγορήθηκε ως αιρετικός και ορισμένα σημεία της διδασκαλίας του καταδικάστηκαν από τη Ρωμαιοκαθολική Εκκλησία. Στη νεώτερη εποχή τα έργα του έγιναν και πάλι αντικείμενο μελέτης και η διδασκαλία του επανεκτιμήθηκε και θεωρήθηκε ότι παρουσιάζει ομοιότητες με θρησκευτικές και φιλοσοφικές αντιλήψεις της Ανατολής.
Λουσιάνα Σαλασάρ

Η Λουσιάνα Σαλασάρ ("Luciana Salazar") ισπανική : [luˈsjana salaˈsar], γεννημένη στις 7 Νοεμβρίου 1980 στο Μπουένος Άιρες, Αργεντινή, είναι ένα διάσημο μοντέλο, τραγουδίστρια, σόουγκερλ, και ηθοποιός.
Docker

To Docker (Ντόκερ) είναι μια πλατφόρμα λογισμικού ανοιχτού κώδικα που υλοποιεί Εικονικοποίηση (Virtualization) σε επίπεδο Λειτουργικού Συστήματος. Ουσιαστικά το Docker προσφέρει αυτοματοποιημένες διαδικασίες για την ανάπτυξη εφαρμογών σε απομονωμένες Περιοχές Χρήστη (User Spaces) που ονομάζονται Software Containers. Το λογισμικό χρησιμοποιεί τεχνολογιές του πυρήνα του Linux όπως τα cgroups και οι χώροι ονομάτων πυρήνα (kernel namespaces), για να επιτρέπει σε ανεξάρτητα software containers να εκτελούνται στο ίδιο λειτουργικό σύστημα. Έτσι αποφεύγεται η χρήση επιπλέον υπολογιστικών πόρων που θα απαιτούσε μια εικονική μηχανή (virtual machine).
Πάροβ Στέλαρ

Ο Marcus Füreder (γεννημένος στις 27 Νοεμβρίου, 1974 στο Λινζ της άνω Αυστρίας) γνωστός επαγγελματικά ως Πάροβ Στέλαρ, είναι αυστριακός μουσικός, παραγωγός και DJ. Το στυλ της μουσικής του είναι ένας συνδυασμός από jazz, house, electro και breakbeat. Είναι γνωστός ως ένας από τους πρωτοπόρους της electroswing.
Νταραχάρα

thumb|Ο πύργος Νταραχάρα
Το Νταραχάρα (Dharahara, Νεπαλικά: धरहरा), που ονομαζόταν επίσης και Πύργος Μπιμσέν (Bhimsen), ήταν ένας πύργος εννέα ορόφων ύψους 61,88 μέτρων στο κέντρο της Σουντάρα στο Κατμαντού. Χτίστηκε το 1832 από τον τότε πρωθυπουργό του Νεπάλ Μπιμσέν Τάπα (Bhimsen Thapa). Ήταν ένα κτήριο ορόσημο στην αρχιτεκτονική του Κατμαντού που έχει αναγνωριστεί από την UNESCO.

Ο πύργος είχε μια σπειροειδή σκάλα που είχε 213 σκαλιά. Στον όγδοο όροφο είχε ένα κυκλικό μπαλκόνι για τους παρατηρητές και παρείχε μια πανοραμική θέα της κοιλάδας του Κατμαντού. Ο πύργος είχε έναν χάλκινο ιστό στην οροφή, ύψους 5,2 μέτρων. Ο πύργος ήταν ανοιχτός για τους επισκέπτες από το 2005 έως το 2015.

Στις 25 Απριλίου 2015 έγινε σεισμός στο Νεπάλ με αποτέλεσμα να καταρρεύσει ο πύργος σχεδόν ολοκληρωτικά.
Edubuntu

Edubuntu γνωστή και ως Ubuntu Educational Edition, είναι μια κατανομή του ανοικτού κώδικα λειτουργικού Ubuntu, σχεδιασμένο για να χρησιμοποιηθεί σε τάξεις σχολείων, σπίτια και κοινότητες.

Το Edubuntu έχει αναπτυχθεί σε συνεργασία με τους εκπαιδευτικούς και τους τεχνολόγους σε πολλές χώρες . Το Edubuntu είναι χτισμένο στην κορυφή της βάσης του Ubuntu , ενσωματώνει την LTSP λεπτή αρχιτεκτονική πελάτη και άλλες εφαρμογές εκπαίδευσης, και απευθύνεται σε χρήστες ηλικίας 6 έως 18 ετών. Έχει σχεδιαστεί για εύκολη εγκατάσταση και συνεχή συντήρηση του συστήματος .
Σύλλογος Μηχανημάτων Υπολογισμού

Ο Σύλλογος Μηχανημάτων Υπολογισμού - ACM ("αγγλι." Association for Computing Machinery) είναι μια παγκόσμια κοινότητα που ειδικεύεται στην πληροφορική. Ιδρύθηκε το 1947 και αποτελεί τη μεγαλύτερη ερευνητική και εκπαιδευτική κοινότητα πληροφορικής. Είναι μια μη-κερδοσκοπική οργάνωση που προσφέρει επι πληρωμή συμμετοχή. Ο σύλλογος έχει την βάση του στη Νέα Υόρκη.

Η ACM μαζί με την IEEE αποτελούν τις μεγαλύτερες κοινότητες που ασχολούνται με ακαδημαϊκά θέματα και ζητήματα στο τομέα της πληροφορικής. Εν αντιθέσει με την IEEE η ACM ασχολείται αποκλειστικά με τον τομέα της πληροφορικής.
Χορογραφία

Χορογραφία είναι μια αλληλουχία χορευτικών κινήσεων, βάσει της οποίας υποδεικνύεται ή καθορίζεται στους χορευτές ο τρόπος με τον οποίο πρέπει να κινηθούν και να εκφραστούν, ανάλογα με το είδος της εκάστοτε μουσικής συνοδείας.

Η τέχνη της χορογραφίας εστιάζει στην ανθρώπινη κίνηση και μορφή, με όρους χώρου, χρόνου, ενέργειας και σχήματος. Η γλώσσα της κίνησης μπορεί να είναι δανεισμένη από τις χορευτικές τεχνικές διαφόρων ειδών χορού, όπως μπαλέτο, σύγχρονος χορός, παραδοσιακοί χοροί, ή ακόμα και από συνδυασμούς αυτών.
Ανίτα Μποργκ

Η Ανίτα Μποργκ (αγγλ. "Anita Borg", 17 Ιανουαρίου 1949 - 6 Απριλίου 2003) ήταν Αμερικανίδα επιστήμονας υπολογιστών, η οποία ίδρυσε το Ινστιτούτο για Γυναίκες και Τεχνολογία (Institute for Women and Technology) και στα πλαίσια αυτού, το Grace Hopper Celebration of Women in Computing. Το πρώτο μετά από τον θάνατο της Μποργκ μετονομάστηκε σε Anita Borg Institute for Women and Technology προς τιμήν της.
BMW i8

Το BMW i8 ήταν ένα plug-in υβριδικό πολυτελές σπορ αυτοκίνητο, τύπου grand tourer, που κατασκευάστηκε από τη γερμανική αυτοκινητοβιομηχανία BMW, από τον Μάρτιο του 2014 έως τις 11 Ιουνίου 2020, σε 20.448 αντίτυπα. Υπήρξε το δεύτερο, χρονολογικά, μοντέλο μαζικής παραγωγής που εισήγαγε το παρακλάδι της εταιρείας που ονομάζεται BMW i και ασχολείται ειδικά με τη δημιουργία ηλεκτροκίνητων μοντέλων, μετά το ηλεκτροκίνητο αυτοκίνητο πόλης BMW i3 που είχε μπει στην παραγωγή τον Σεπτέμβριο του 2013.
Citroën C-ZERO

Το Citroën C-ZERO ήταν ένα ηλεκτρικό αυτοκίνητο πόλης της κατηγορίας Α από τη γαλλική αυτοκινητοβιομηχανία Citroën. Κατασκευάστηκε στην Ιαπωνία από το 2010 έως το 2020, μαζί με τα συγγενικά Peugeot iOn και Mitsubishi i-MiEV, στο πλαίσιο μιας σχετικής συνεργασίας ανάμεσα στον Όμιλο PSA και την Mitsubishi.
Lada Nadezhda

Το Lada Nadezhda (Ναντέζντα, ρωσικά Надежда: «Ελπίδα», επίσημος κωδικός εργοστασίου: VAZ 2120) ήταν 5-θυρο, 7-θέσιο αυτοκίνητο μίνι-βαν που παρήχθη από τη ρωσική αυτοκινητοβιομηχανία AvtoVAZ / Lada, από τον Αύγουστο του 1998 έως τον Αύγουστο του 2006. Το αμάξωμά, οι κινητήρες και το στάνταρ σύστημα της μόνιμης 4-κίνησης που έφερε, βασίζονταν στην 5-πορτη έκδοση του SUV εκτός δρόμου Lada Niva, έκδοση γνωστή ως VAZ 2131, η οποία όμως σπάνια εξάγεται εκτός Ρωσίας. Το Nadezhda υπήρξε και το πρώτο μίνι-βαν στην ιστορία της ρωσικής βιομηχανίας αυτοκινήτων.
Προγκρές Μ-04Μ

Το Προγκρές Μ-04Μ (η NASA το ονόμασε Progress 36P) ήταν ρωσικό μη επανδρωμένο διαστημόπλοιο τύπου Προγκρές Μ 11F615A60 το οποίο εκτοξεύτηκε τον Φεβρουάριο του 2010 για να ανεφοδιάσει τον Διεθνή Διαστημικό Σταθμό.
Android Studio

To Android Studio είναι ένα ολοκληρωμένο προγραμματιστικό περιβάλλον (IDE) για ανάπτυξη εφαρμογών στην πλατφόρμα Android. Ανακοινώθηκε στις 16 Μαϊου 2013 στο συνέδριο Google I/O από την Google Product Manager, Katherine Chou. Το Android Studio είναι διαθέσιμο ελεύθερα με την άδεια Apache License 2.0.

Το Android Studio ήταν διαθέσιμο σε πρώιμο στάδιο για προεπισκόπηση ξεκινώντας από την έκδοση 0.1 τον Μάιο του 2013, έπειτα ξεκίνησε το δοκιμαστικό στάδιο από την έκδοση 0.8 που βγήκε τον Ιούνιο του 2014. Η πρώτη σταθερή έκδοση βγήκε το Δεκέμβριο του 2014, με την έκδοση 1.0.

Βασισμένο στο λογισμικό της JetBrains' IntelliJ IDEA, το Android Studio σχεδιάστηκε αποκλειστικά για προγραμματισμό Android . Είναι διαθέσιμο για Windows, Mac OS X και Linux, και αντικατέστησε τα Eclipse Android Development Tools (ADT) ως το κύριο IDE της Google για ανάπτυξη εφαρμογών Android.
Κομητεία της Σαβοΐας

μικρογραφία|Η Κομητεία της Σαβοΐας τον 13ο αιώνα.
Η Κομητεία της Σαβοΐας ήταν ένα μεσαιωνικό κράτος που προέκυψε μαζί με τις ελεύθερες κοινότητες της Ελβετίας από τη διάλυση του βουργουνδιακού Βασιλείου της Αρελάτης τον 11ο αιώνα. Είναι η γενέτειρα του ομώνυμου οίκου της Σαβοΐας. Εδαφικά συγκεντρωνόταν στις δύο πλευρές των Άλπεων στα σημερινά σύνορα Γαλλίας-Ιταλίας νότια της Γενεύης. Το δυτικό μέρος του αρχικού πυρήνα της κομητείας το αποτελούσε η Κύρια Σαβοΐα, με πρωτεύουσα το Σαμπερί, η κομητεία της Γενεύης γύρω από την Ανεσί, οι επαρχίες του Σαν Ζαν ντε Μωριέν (η πρώτη πρωτεύουσα της κομητείας) και η Ταραινταίζ και δυτικά η Κοιλάδα της Αόστα. Οι κόμητες λάμβαναν το προσωνύμιο «Φύλακες των Περασμάτων» καθώς ήλεγχαν τα βασικά αλπικά περάσματα: τα δύο του Αγίου Βερνάρδου, το Μον Σενίς και Λαρζεντιέρ. Σταδιακά η Κομητεία εξαπλώθηκε και συμπεριέλαβε το Πεδεμόντιο και την ευρύτερη περιοχή της Νίκαιας. Από το 1410 έδωσε τη θέση της στο Δουκάτο της Σαβοΐας.
Τζεραλίν Τάλι

Η Τζεραλίν Τάλι ("Jeralean Talley", 23 Μαΐου 1899 - 17 Ιουνίου 2015) ήταν Αμερικανίδα υπεραιωνόβια και το γηραιότερο πρόσωπο στον κόσμο από το 2015 ως το θάνατό της. Διαδέχτηκε την Γκέρτρουντ Γουίβερ που κράτησε το τίτλο για 5 μέρες. Πέθανε στις 17 Ιουνίου 2015.
Προγκρές 2

Το Προγκρές 2 (ρωσικά: "Прогресс-2") ήταν σοβιετικό μη επανδρωμένο διαστημόπλοιο το οποίο εκτοξεύτηκε το 1978 για να ανεφοδιάσει τον διαστημικό σταθμό Σαλιούτ 6. Ήταν το δεύτερο διαστημόπλοιο τύπου Προγκρές, συγκεκριμένα της αρχικής έκδοσης 7K-TG, που στάλθηκε στο διάστημα και ταυτόχρονα το δεύτερο από δώδεκα συνολικά που συνδέθηκε με τον Σαλιούτ 6. Μετέφερε προμήθειες για το πλήρωμα του σταθμού, καύσιμα για την διεξαγωγή τροχιακών ελιγμών καθώς και επιστημονικό εξοπλισμό.
Χέιλι Οκάινς

Η Χέιλι Ληάν Οκάινς ("Hayley Leanne Okines", 3 Δεκεμβρίου 1997 - 2 Απριλίου 2015) ήταν Αγγλίδα ακτιβίστρια που πέθανε σε ηλικία 17 ετών εξαιτίας της εξαιρετικά σπάνιας ασθένειας πρόωρης γήρανσης. Έγινε γνωστή μέσα από τη δράση της για την ευαισθητοποίηση της κοινής γνώμης γύρω από την ασθένειά της. Παρά το γεγονός ότι το μέσο προσδόκιμο ζωής για τους πάσχοντες είναι τα 13 έτη, η Οκάινς ξεπέρασε τις προβλέψεις των γιατρών της χάρη στη συμμετοχή της στη δοκιμή ενός πειραματικού φαρμάκου. Πέθανε στις 2 Απριλίου 2015 στην ηλικία των 17 εξαιτίας επιπλοκών που προκλήθηκαν από πνευμονία, έχοντας ζήσει τέσσερα χρόνια πάνω από τις αρχικές προβλέψεις των γιατρών.

Το 1999, στα δύο της χρόνια, η Χέιλι Οκάινς διαγνώστηκε με προγηρία, μια γενετική ασθένεια που προκαλεί γήρανση οκτώ φορές πιο γρήγορα από το μέσο όρο. Η προβλεπόμενη διάρκεια ζωής της υπολογιζόταν στα δεκατρία χρόνια. Ταξίδευε συχνά στη Βοστώνη για νέες θεραπείες που δοκιμάζονταν στις Ηνωμένες Πολιτείες. Το 2012, μια αυτοβιογραφία της Χέιλι Οκάινς δημοσιεύθηκε με τίτλο "Old Before My Time". Το βιβλίο γράφτηκε από την Χέιλι Οκάινς και την μητέρα της, Κέρι Οκάινς, σε συνεργασία με την Alison Stokes.

Η Χέιλι Οκάινς έζησε στο Μπέξχιλ, στο Ανατολικό Σάσεξ, με τη μητέρα της Κέρι, τον πατέρα της Μαρκ, και τα δυο μικρότερα αδέρφια της, Λούις και Ρούμπι που δεν έπασχαν από προγηρία. Φοίτησε στο Κολέγιο Μπέξχιλ.
C Sharp

thumb|right|300px|Το Λογότυπο της C#.Η C# (C Sharp, ελληνική προφ. Σι Σαρπ) είναι μια γλώσσα προγραμματισμού Η/Υ. Δημιουργήθηκε από την Microsoft μέσα από την πλατφόρμα .NET και αργότερα αναγνωρίστηκε επισήμως από την Ecma (ECMA-334) και την ISO (ISO/IEC 23270:2018 ). Είναι μια απ τις γλώσσες προγραμματισμού που δημιουργήθηκαν για την Κοινή Υποδομή Γλώσσας (αγγλικά: Common Language Infrastructure). Ο κύριος σκοπός της γλώσσας είναι να είναι απλή αντικειμενοστρεφής γλώσσα για γενική χρήση. Ο διοικητής της ομάδα που διαχειρίζεται την γλώσσα ονομάζεται Άντερς Χάιλσμπεργκ. Στις 15 Αυγούστου 2012 κυκλοφόρησε η έκδοση 5.0 η οποία είναι η πιο πρόσφατη μέχρι σήμερα.
Ατιμία

Η Ατιμία, στερ. α + τιμή έννοια εξ διαμέτρου αντίθετη προς τον επίτιμο, ήταν δικαστική απόφαση ή νόμος ή έθος στην αρχαία Ελλάδα που επέβαλε την στέρηση των πολιτικών δικαιωμάτων και γενικά προκαλούσε την καταφρόνηση της κοινωνίας προς τον άτιμον.

Στην Αρχαία Αθήνα επιβάλλονταν λόγω μη εκπλήρωσης δημόσιων υποχρεώσεων ή και για άλλες αιτίες κατά προστάξεις ή ενδείξεις, ενώ στο ιδιότυπο ολιγαρχικό πολίτευμα της Σπάρτης -ανώτατος άρχων ήταν ο βασιλεύς, αλλά ελέγχονταν από τους πέντε εφόρους που εκλέγονταν από τον λαό για ένα χρόνο - επιβάλλονταν μόνο στους λιποτάκτες τους εκεί λεγόμενους τ ρ έ σ α ν τ ες και σ΄ εκείνους που προσέβαλλαν τα χρηστά ήθη. Σε ατιμία περιέπιπτε ακόμα κι αυτός που αρνούνταν την ανάληψη καθηκόντων, όπως επί διαιτησίας. Με τη γενική έννοια του όρου νοούνταν η ατιμία του σώματος που σε όποιον επιβάλλονταν αποκλείονταν και της αγοράς και όλων των δημοσίων χώρων καθώς και της εκκλησίας του δήμου, ούτε να καταμηνύσει δικαιούνταν, ούτε στα δικαστήρια να παραστεί και θεωρούνταν γενικά πολιτικά νεκρός.
Χανς-Ντίτριχ Γκένσερ

O Χανς-Ντίτριχ Γκένσερ (γερμ. "Hans-Dietrich Genscher", Ράιντεμπουργκ, Χάλλε, 21 Μαρτίου 1927 - 31 Μαρτίου 2016) ήταν πολιτικός του Ελεύθερου Δημοκρατικού Κόμματος της Γερμανίας (FDP). Διετέλεσε Ομοσπονδιακός Υπουργός Εσωτερικών από το 1969 έως το 1974 και από το 1974 έως το 1992, σχεδόν χωρίς διακοπή, Ομοσπονδιακός Υπουργός Εξωτερικών και Αντικαγκελάριος. Επίσης, ήταν Πρόεδρος του FDP από το 1974 έως το 1985.
Λάδας

Ο Λάδας (5ος αιώνας π.Χ.) ήταν αρχαίος δρομέας, από τους διασημότερους δολιχοδρόμος του αρχαίου κόσμου. Στέφθηκε ολυμπιονίκης κατά την 80ή ολυμπιάδα του 460 π.Χ. ή την 85η ολυμπιάδα του 440 π.Χ.. Αναφέρεται ποιητικά πως ο Λάδας, δεν έτρεχε απλώς αλλά πετούσε, σε ένα από τα επιγράμματα της Ελληνικής Ανθολογίας για τον δρομέα αυτόν: «Λάδας το στάδιον είτ' ήλατο, ειτε διέπτη δαιμόνιον τό τάχος, ουδέ φράσαι δυνατόν». 

Ο Παυσανίας, στα Λακωνικά αναφερόμενος στον Λάδα γράφει ότι ο τάφος του ήταν κοντά στον ποταμό Ευρώτα και προσθέτει: «μου φαίνεται όμως πως ευθύς μετά τη νίκη επέστρεψε άρρωστος και πέθανε σ' αυτό το μέρος [ενν. όπου τάφηκε]». Λόγω της αναφοράς αυτής θεωρήθηκε πως η καταγωγή του ήταν από την Σπάρτη, ωστόσο θεωρείται πως ήταν Αργείος και πως κατά την επιστροφή του από την Ολυμπία αρρώστησε και πέθανε κοντά στην Σπάρτη.

Στο Άργος υπήρχε ανδριάντας του Λάδα τον οποίο είχε κατασκευάσει ο Μύρωνας, και βρισκόταν τοποθετημένος στον ναό του Λύκειου Απόλλωνα. Ο ανδριάντας είχε χαρακτηριστεί από τους αρχαίους κριτικούς ως «έμπνους», δηλαδή ανδριάντας που έχει πνοή, έχει ζωή. Στο πρόσωπο του αθλητή διαγραφόταν εναργέστατα αφενός η ελπίδα για τη νίκη και αφετέρου στα χείλη του ήταν ολοφάνερο το λαχάνιασμα της υπερέντασης από την προσπάθεια. 

Ακόμη, ο Άγγλος ζωγράφος παρέστησε σε λιθογραφία τον Λάδα καμπτόμενο και έτοιμο να πέσει τη στιγμή που οι αγωνοδίκες του πρόσφεραν το στεφάνι της αγριελιάς (έργο για το οποίο κέρδισε χρυσό μετάλλιο και υποτροφία το 1899 κατά τη διάρκεια των σπουδών του) και ο Γάλλος ποιητής αφιέρωσε στο φημισμένο δρομέα Σπαρτιάτη ένα από τα σονέττα του. Τον ανδριάντα του Λάδα οι Ρωμαίοι τον μετέφεραν στη Ρώμη, όπου επί αιώνες θαυμαζόταν.
Σιγκετσίγιο Ιζούμι

Ο Σιγκετσίγιο Ιζούμι (29 Ιουνίου 1865-21 Φεβρουαρίου 1986) ήταν Ιάπωνας υπεραιωνόβιος και ο γηραιότερος άνθρωπος του κόσμου την περίοδο 16 Νοεμβρίου 1976-21 Φεβρουαρίου 1986, ημέρα θανάτου του. Πέθανε σε ηλικία 120 ετών αλλά ο γηραιότερος αναμφισβήτητος άνδρας ήταν ο επίσης Ιάπωνας Γιροεμόν Κιμούρα(1897-2013)
Γιάννης Δίντσικος

Ο Γιάννης Δίντσικος (γενν. 25 Ιουνίου 1960) είναι Έλληνας πρώην διεθνής ποδοσφαιριστής από τη Ροδιανή Κοζάνης.
Πρίπιατ

Το Πρίπιατ ή Πρίπγιατ (ουκρανικά: При́п'ять) ήταν κωμόπολη της πρώην Σοβιετικής Ένωσης που σήμερα βρίσκεται στα εδάφη της Ουκρανίας, δίπλα στα σύνορα Λευκορωσίας-Ουκρανίας.

Πήρε το όνομα της από τον κοντινό ποταμό Πρίπιατ, και ιδρύθηκε στις 4 Φεβρουαρίου 1970, όπου αποτέλεσε την ένατη πυρηνική πόλη (ένα είδος κλειστής πόλης) στη Σοβιετική Ένωση, ώστε να εξυπηρετήσει τον κοντινό σταθμό πυρηνικής ενέργειας του Τσερνόμπιλ. Ανακηρύχθηκε επίσημα ως πόλη το 1979 και είχε αναπτυχθεί σε πληθυσμό των 49.360 μέχρι τη στιγμή που εκκενώθηκε, το απόγευμα της 27ης Απριλίου 1986, την επομένης μέρας της καταστροφής του Τσερνόμπιλ.

Παρόλο που το Πρίπιατ βρίσκεται εντός της διοικητικής περιφέρειας Ιβάνκιβ, η πόλη έχει σήμερα την ιδιότητα της σημαντικής αποκλειστικής ζώνης με αποτέλεσμα να διοικείται από την ευρύτερη περιφέρεια του Κιέβου. Το Πρίπιατ εποπτεύεται επίσης από το Υπουργείο έκτακτης ανάγκης της Ουκρανίας, το οποίο διαχειρίζεται δραστηριότητες για ολόκληρη τη ζώνη αποκλεισμού του Τσερνόμπιλ.
Burnt Offerings

Burnt Offerings είναι ο τίτλος του τρίτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Απρίλιο του 1995 μέσω της δισκογραφικής εταιρείας "Century Media". Επανεκδόθηκε το 2008 από την ίδια εταιρεία, με ένα επιπλέον CD με διαφορετική μίξη των τραγουδιών.

Ο δίσκος κυκλοφόρησε με διαφορά τεσσάρων ετών από το προηγούμενο άλμπουμ του συγκροτήματος, διάστημα κατά το οποίο εντάχθηκαν στους Iced Earth ο ντράμερ Ρόντνι Μπίσλι και ο τραγουδιστής Ματ Μπάρλοου. Η ηχογράφηση του πραγματοποιήθηκε στα "Morrisound Studios" της Τάμπα και ένα από τα νέα κομμάτια ήταν το ""Dante's Inferno", του οποίου η διάρκεια ξεπερνάει τα 16 λεπτά και είναι επηρεασμένο από την "Κόλαση"" του Δάντη Αλιγκέρι.

Οι κριτικές για τον δίσκο υπήρξαν θετικές, με το "AllMusic" να το βαθμολογεί με τέσσερα αστέρια με άριστα τα πέντε και το "Ultimate Guitar" με 9,2 / 10, ενώ το "Metal Storm" του έδωσε 8,6 / 10.
Ύτερζεν

To Ύτερζεν (γερμανικά: "Uetersen, "ΔΦΑ":" ()) ή Ούτερζεν, είναι μια πόλη της βόρειας Γερμανίας στην επαρχία του Πίνεμπεργκ ("Pinneberg") του κρατιδίου Σλέσβιχ-Χόλσταϊν ("Schleswig-Holstein"), στη νότια άκρη της χερσονήσου της Γιουτλάνδης. Βρίσκεται περίπου 7 χιλιόμετρα νότια του Έλμσχορν ("Elmshorn") και 30 χιλιόμετρα βορειοδυτικά του Αμβούργου κοντά στον ποταμό Έλβα και τον παραπόταμό του Πίναου ("Pinnau"). 

Στην τοποθεσία εδρεύει εταιρεία παραγωγής ζωοτροφών, η οποία βρέθηκε στο επίκεντρο μεγάλου σκανδάλου το 2011, όταν αποκαλύφθηκε, ότι στις τροφές που προωθούσε σε όλη την Ευρώπη υπήρχε ως και τριπλάσια της ανώτατης επιτρεπτής ποσότητα καρκινογόνων διοξινών.
Ιρένε Κίζεβέττερ φον Βίζενμπρουν

Η Ιρένε Κίζεβέττερ φον Βίζενμπρουν (Irene Kiesewetter von Wiesenbrunn), αργότερα Ιρένε Πρόκες φον Όστεν (Irene Prokesch von Osten) Βιέννη 1811 – Γκρατς 1872 ήταν Αυστριακή πιανίστρια, σύζυγος του διπλωμάτη και συγγραφέα Άντον Πρόκες φον Όστεν, γνωστή για την καλλιτεχνική της δραστηριότητα, για την κοινωνική της ζωή δεδομένου ότι και στην Ελλάδα αλλά και στη συνέχεια στη Γερμανία και την Αυστρία το σπίτι της ήταν εστία πνευματικής και κοινωνικής ζωής, αλλά και για τις συνθέσεις που της αφιέρωσε ο Σούμπερτ.
Γιανγκ Τσουάν-κουάνγκ

Ο Γιανγκ Τσουάν-κουάνγκ ("楊傳廣", 10 Ιουλίου 1933 - 27 Ιανουαρίου 2007) ήταν δεκαθλητής από τη Δημοκρατία της Κίνας.

Στις 28 Απριλίου του 1963 κατέρριψε στο Γουόλνατ το παγκόσμιο ρεκόρ στο δέκαθλο.
Γκρέτσια Σαλεντίνα

Λογότυπο του συνδέσμου των [[Γκρίκο]] της Γκρέτσια Σαλεντίνα
Η Γκρέτσια Σαλεντίνα (ιταλικά: "Grecia Salentina") είναι μια περιοχή της νοτιοανατολικής Ιταλίας που βρίσκεται στη χερσόνησο Σαλέντο, κοντά στην πόλη Λέτσε. Κατοικείται από τους Γκρίκο (Έλληνες της Κάτω Ιταλίας), οι οποίοι μιλούν την ελληνική διάλεκτο των Γκραικάνικων ή Κατωιταλιτικών.
Καράτζ

Το Καράτζ (περσ. کرج) είναι πόλη του Ιράν που ανήκει στην επαρχία Αλμπόρτζ και με πληθυσμό 1,6 εκ. κατοίκων (2011) αποτελεί την τέταρτη μεγαλύτερη πόλη της χώρας. Βρίσκεται 36 χλμ. δυτικά της Τεχεράνης, στη δυτική όχθη του ποταμού Καράτζ. 

Η σύγχρονη πόλη αποτελεί ουσιαστικά προάστιο της Τεχεράνης, ενώ μέχρι τα μέσα του 20ού αιώνα ήταν γνωστή κυρίως ως θερινό τουριστικό θέρετρο. Σήμερα, η βιομηχανική ζώνη της πόλης είναι η μεγαλύτερη της χώρας, έδρα εργοστασίων παραγωγής ζάχαρης, υφαντουργικών προϊόντων, συρμάτων, οινοπνεύματος κ.α., που συνεισφέρει σε ποσοστό περίπου 20% του ΑΕΠ.
Σχολή της Ιωνίας

Η Σχολή της Ιωνίας ήταν η πρώτη φιλοσοφική σχολή του κόσμου που ιδρύθηκε στην Μίλητο της Ιωνίας από τον Θαλή γύρω στο 600 π.Χ.
Ελίζαμπεθ Εμάνουελ

Η Ελίζαμπεθ Εμάνουελ ( αγγλ: "Elizabeth Florence Emanuel", 1953 ) είναι Βρετανίδα σχεδιάστρια μόδας και πρώην σύζυγος του επίσης σχεδιαστή, Ντέιβιντ Εμάνουελ. Διαθέτει δική της εταιρεία ένδυσης, ενώ έχει σχεδιάσει φορέματα για διάφορες επώνυμες γυναίκες.
The Magic Whip

Το "The Magic Whip" είναι το όγδοο στούντιο άλμπουμ των Blur. Κυκλοφόρησε από την Parlophone στις 27 Απριλίου του 2015. Είναι το πρώτο στούντιο άλμπουμ της μπάντας από το "Think Tank" του 2003, σημειώνοντας το μεγαλύτερο κενό μεταξύ στούντιο άλμπουμ στην ιστορία της μπάντας.

Το βίντεο για το "Go Out" ανέβηκε στο YouTube στις 19 Φεβρουαρίου του 2015. Τα βίντεο του "There Are Too Many of Us" και του "Lonesome Street" ακολούθησαν στις 20 Μαρτίου και 2 Απριλίου του 2015 αντίστοιχα. Τα τραγούδια "My Terracotta Heart", "I Broadcast", και "Ong Ong" ήταν διαθέσιμα στο YpuTube πριν την κυκλοφορία του άλμπουμ.

Στο εξώφυλλο εμφανίζονται σε μορφή φώτων νέον ένα παγωτό και η φράση "模糊 魔鞭" που σημαίνει "Blur Magic-whip".
Βίλχελμ Φούρτβενγκλερ

Ο Βίλχελμ Φούρτβενγκλερ ("Wilhelm Furtwängler", 25 Ιανουαρίου 1886 – 30 Νοεμβρίου 1954) ήταν Γερμανός μαέστρος και συνθέτης. Θεωρείται ένας από τους μεγαλύτερους μαέστρους του 20ού αιώνα.

Ο Φουρτβένγκλερ ήταν μόνιμος αρχιμουσικός της Φιλαρμονικής του Βερολίνου μεταξύ 1922 και 1945, και από το 1952 μέχρι το 1954. Ήταν επίσης αρχιμουσικός της ορχήστρας Gewandhaus (1922–26), και ήταν και προσκεκλημένος μαέστρος άλλων μεγάλων ορχηστρών όπως η Φιλαρμονική της Βιέννης. Ήταν ο κορυφαίος μαέστρος για να παραμείνει στη Γερμανία κατά τη διάρκεια του Δευτέρου Παγκοσμίου Πολέμου, ωστόσο δεν ήταν προσκολλημένος με το Ναζιστικό καθεστώς. Η απόφαση αυτή προκάλεσε σοβαρή διαμάχη, και ο βαθμός στον οποίο η παρουσία του δάνεισε κύρος στο Τρίτο Ράιχ είναι ακόμα υπό συζήτηση. 

Πολλοί μεταγενέστεροι μαέστροι επηρεάστηκαν από αυτόν και το όνομά του αναφέρεται συχνά όταν γίνεται συζήτηση για τα ερμηνευτικά στιλ τους.
Datsun DC-3

Το Datsun DC-3 ήταν ένα ελαφρύ σπορ αυτοκίνητο που κατασκεύαζε η ιαπωνική αυτοκινητοβιομηχανία Datsun και κυκλοφόρησε το 1952. Ήταν το πρώτο μεταπολεμικό σπορ αυτοκίνητο από την μητρική Nissan και πωλήθηκε με το σήμα της Datsun, ως ο ιδεολογικός διάδοχος της έκδοσης Roadster του Datsun 15, που είχε παραχθεί από τον Μάιο του 1936 έως τον Απρίλιο του 1937.
Σωσικλής

Ο Σωσικλής ήταν γλύπτης των Ρωμαϊκών χρόνων. Ένα έργο του, που ονομάζεται «η πληγωμένη Αμαζών», εκτίθεται στα Μουσεία Καπιτωλίου σαν αντίγραφο της δημιουργίας του Κυδωνιάτη Κρησίλου που βραβεύθηκε στο τρίτο διαγωνισμό στην Έφεσο μαζί με τον Πολύγνωτο και Φειδία. Το έργο αυτό θαυμάστηκε από τους μεταγενέστερους.
Φώτης Μαστιχιάδης

Ο Φώτης Μαστιχιάδης (Αϊβαλί 1913 - Αθήνα 17 Αυγούστου 1997) υπήρξε Έλληνας χαράκτης, σκιτσογράφος και σκακιστής.
Σύμφωνο Συνεργασίας των Δύο Πλευρών του Ειρηνικού

Το Σύμφωνο Συνεργασίας των Δύο Πλευρών του Ειρηνικού (Trans-Pacific Partnership, TPP) είναι μία προτεινόμενη τοπική ρυθμιστική και επενδυτική συνθήκη. Μέχρι το 2016, δώδεκα χώρες της περιοχής του Ασιατικού Ειρηνικού είχαν συμμετάσχει σε διαπραγματεύσεις επικεντρωμένες στο TPP: Αυστραλία, Μπρουνέι, Καναδάς, Χιλή, Ιαπωνία, Μαλαισία, Μεξικό, Νέα Ζηλανδία, Περού, Σιγκαπούρη, Ηνωμένες Πολιτείες και Βιετνάμ.

Το προτεινόμενο σύμφωνο ξεκίνησε το 2005 ως Σύμφωνο Στρατηγικής Οικονομικής Συνεργασίας των Δύο Πλευρών του Ειρηνικού (Trans-Pacific Strategic Partnership Agreement, TPSEP ή P4). Οι συμμετέχουσες χώρες έθεσαν τον στόχο της λήξης των διαπραγματεύσεων το 2012, αλλά επίμαχα θέματα όπως η γεωργία, η πνευματική ιδιοκτησία, και οι υπηρεσίες και επενδύσεις προκάλεσαν την συνέχιση των διαπραγματεύσεων μέχρι σήμερα, με τον τελευταίο κύκλο συναντήσεων να πραγματοποιείται στην Οτάβα από τις 3 μέχρι τις 12 Ιουλίου του 2014. Η εφαρμογή του TPP είναι ένας από τους πρωτεύων στόχους της εμπορικής πολιτικής της κυβέρνησης Ομπάμα στην Ηνωμένες Πολιτείες της Αμερικής.

Στις 12 Νοεμβρίου 2011, οι εννέα χώρες του συμφώνου ανακοίνωσαν ότι το TPP έχει ως σκοπό την «βελτίωση του εμπορίου και των επενδύσεων μεταξύ των συνεργαζομένων χωρών του TPP, την προώθηση της καινοτομίας, της οικονομικής βελτίωσης και ανάπτυξης, και την υποστήριξη της δημιουργίας και διατήρησης θέσεων εργασίας». Μερικοί επαγγελματίες της παγκόσμιας υγείας, ακτιβιστές της ελευθερίας του Διαδικτύου, περιβαλλοντολόγοι, συνδικαλιστές, ομάδες υπεράσπισης και εκλεγμένοι επίσημοι ανώτεροι υπάλληλοι έχουν ασκήσει κριτική και διαμαρτυρία ως προς τις διαπραγματεύσεις, κυρίως λόγω της μυστικότητας των διαδικασιών, του εκτεταμένου πεδίου εφαρμογής του συμφώνου και των αμφιλεγόμενων ρητρών σε πρόχειρα τα οποία έχουν διαρρεύσει στο κοινό. Το Wikileaks έχει δημοσιεύσει πολλά σχετικά έγγραφα από το 2013.
Α΄ κατηγορία πετοσφαίρισης ανδρών Κύπρου 1999-00

Η Α΄ κατηγορία πετοσφαίρισης ανδρών Κύπρου 1999-00 ήταν η 23η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα Αμμοχώστου για 5η φορά στην ιστορία της.
Α΄ κατηγορία πετοσφαίρισης ανδρών Κύπρου 2001-02

Η Α΄ κατηγορία πετοσφαίρισης ανδρών Κύπρου 2001-02 ήταν η 25η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Νέα Σαλαμίνα για 7η φορά στην ιστορία της.
Ντάλτον Τράμπο

Ο Ντάλτον Τράμπο ("James Dalton Trumbo", 9 Δεκεμβρίου 1905 - 10 Σεπτεμβρίου 1976) ήταν Αμερικανός συγγραφέας, διάσημος για το αντιπολεμικό μυθιστόρημα "Ο Τζόνι πήρε το όπλο του". Έγραψε επίσης δεκάδες σενάρια για κινηματογραφικές ταινίες, δύο εκ των οποίων τιμήθηκαν με το βραβείο Όσκαρ.

Έντονα πολιτικοποιημένος διανοούμενος, με αριστερές πεποιθήσεις που εξέφραζε ακόμα και στην κορύφωση του Ψυχρού Πολέμου, ο Τράμπο υπέστη απηνή διωγμό από το Χόλυγουντ μεταξύ 1947-1960, ενώ γνώρισε και τη φυλακή. Το όνομά του βρισκόταν στην κορυφή της διαβόητης "Μαύρης Λίστας", δηλ. των ανθρώπων που θεωρούνταν φιλικοί προς τη Σοβιετική Ένωση και γι' αυτό κανένα στούντιο παραγωγής δε δεχόταν να συνεργαστεί μαζί τους. Είναι χαρακτηριστικό ότι και τα δύο οσκαρικά σενάριά του (Διακοπές στη Ρώμη 1953, Ο Γενναίος 1956) είχαν δηλωθεί με άλλα ονόματα, με αποτέλεσμα τα αγαλματίδια να του απονεμηθούν αναδρομικά, πολλές δεκαετίες αργότερα.
Nod to the Old School

Το Nod to the Old School είναι συλλογή τραγουδιών του αμερικανικού heavy metal συγκροτήματος Armored Saint, η οποία κυκλοφόρησε στις 7 Μαρτίου του 2000 μέσω της δισκογραφικής εταιρείας Metal Blade Records.

Στον δίσκο συμπεριλήφθηκαν διασκευές στον Robin Trower και τους Judas Priest, εκτελέσεις παλιότερων τραγουδιών, ηχογραφημένες το 2001 για την συγκεκριμένη κυκλοφορία, ζωντανές ηχογραφήσεις από την περιοδεία του συγκροτήματος στις Ηνωμένες Πολιτείες ένα χρόνο νωρίτερα, κομμάτια από το "Armored Saint EP" του 1983, όπως και από τα ντέμο του 1989.

Οι κριτικές για την συλλογή υπήρξαν θετικές, με το "AllMusic" να την βαθμολογεί με τρία αστέρια με άριστα τα πέντε, το "MetalReviews" με 88%, και το "Spirit of Metal" με 18 / 20.
ΦΚ Λοκομοτίβ-2 Μόσχας

Η ΦΚ Λοκομοτίβ-2 Μόσχας (ρωσικά: ФК Локомотив-2 Москва) ήταν ρωσικός ποδοσφαιρικός σύλλογος με έδρα τη Μόσχα. Ο σύλλογος ιδρύθηκε στις 13 Φεβρουαρίου του 2008. Η Λοκομοτίβ-2 Μόσχας αποτελούσε το φυτώριο της Λοκομοτίβ Μόσχας. Η ομάδα δεν έλαβε μέρος στο πρωτάθλημα της Β΄ Κατηγορίας την περίοδο 2014/15. Γενικός χορηγός της ομάδας ήταν η ОАО «ФГК».
Catfish Rising

Το Catfish Rising είναι το 18ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Σεπτεμβρίου του 1991 μέσω της δισκογραφικής εταιρίας "Chrysalis Records". Στις 29 Σεπτεμβρίου 2006, η "EMI Music Distribution" κυκλοφόρησε τον δίσκο σε μορφή CD με τρία επιπλέον κομμάτια.

Οι κριτικές για τον δίσκο υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 2,7 / 5 και το "ProgArchives" με 2,6 / 5.

Το άλμπουμ έφθασε στο # 27 στην πατρίδα του συγκροτήματος και το Top-20 στην Ελβετία και τη Νορβηγία, αλλά έφθασε μόλις στο # 88 του Billboard στις Ηνωμένες Πολιτείες, όντας ο τελευταίος δίσκος του συγκροτήματος που μπήκε στο Top-100.
Γυναίκα που περπατά σε κήπο

Το έργο «Γυναίκα που περπατά σε κήπο» είναι ελαιογραφία του 1887 του Ολλανδού ζωγράφου Βίνσεντ βαν Γκογκ. Όπως μαρτυρά ο τίτλος, ο πίνακας παρουσιάζει μια γυναίκα που περπατά μέσα σε ένα κήπο. Πράσινα φυλλώματα υπάρχουν παντού και αρκετά δέντρα διακρίνονται στο φόντο.

Το 1886 ο Βαν Γκογκ άφησε την Ολλανδία για το Παρίσι, για πάντα. Ο αδελφός του Τεό, ένας επιτυχημένος Παρισινός έμπορος τέχνης, παρείχε στον Βαν Γκογκ την υποστήριξη και τα μέσα ώστε να απορροφηθεί στη σύγχρονη τέχνη. Τα επόμενα δύο χρόνια, από το 1886 έως το 1888, ο Βαν Γκογκ αναδειχθηκε ως ένας εκλεπτυσμένος, στοχαστικός και προκλητικός καλλιτέχνης.

Κατά τη διάρκεια του 1886 ο Βαν Γκογκ εισήχθη στο καλλιτεχνικό ρεύμα των ιμπρεσιονιστών και των έργων τους, όπως του Εντγκάρ Ντεγκά, του Κλώντ Μονέ, του Πιερ Ωγκύστ Ρενουάρ, του Ζωρζ Σερά και του Πωλ Σινιάκ. Το 1887, ο Βαν Γκογκ συνέχισε να κάνει σημαντικές σχέσεις με άλλους καλλιτέχνες με τους οποίους έγινε φίλος και αντάλλαξε πίνακες, όπως ο Λούις Ανγκουετίν, ο Εμίλ Μπερνάρντ, ο Αρμάντ Γκουιλομίν, ο Λουσιέν Πισαρό και ο Πωλ Σινιάκ. Έχοντας εισαχθεί στον Ιμπρεσιονισμό και τον Πουαντιλισμό στο Παρίσι, ο Βαν Γκογκ άρχισε να πειραματίζεται με σχετικές τεχνικές.

Ο Βαν Γκογκ χρησιμοποίησε επίσης συμπληρωματικά χρώματα για να επιτρέψει το σχηματισμό της ζωντανής αντίθεσης που ενισχύει το ένα το άλλο, όταν αντιπαρατίθενται.
Πόλεμος κατά της Τρομοκρατίας

Ο Πόλεμος κατά της Τρομοκρατίας (αγγλικά: "War on Terror", WOT), επίσης γνωστός ως "Παγκόσμιος Πόλεμος κατά της Τρομοκρατίας" ("Global War on Terrorism", GWOT), είναι μια έκφραση αναφερόμενη στη διεθνή στρατιωτική εκστρατεία που άρχισε μετά τις επιθέσεις της 11ης Σεπτεμβρίου στις Ηνωμένες Πολιτείες.<ref name = "Schmitt/slogan"></ref> Ο Πρόεδρος των ΗΠΑ Τζορτζ Μπους χρησιμοποίησε για πρώτη φορά τον όρο «πόλεμος κατά της τρομοκρατίας» στις 20 Σεπτεμβρίου του 2001. Η κυβέρνηση Μπους και τα δυτικά μέσα ενημέρωσης έχουν χρησιμοποιήσει τον όρο για να υποστηρίξουν τον παγκόσμιο στρατιωτικό, πολιτικό, νομικό και εννοιολογικό αγώνα κατά των δύο οργανόσεων που ορίζονται ως τρομοκρατικές και των καθεστώτων που κατηγορούνται για την υποστήριξη τους. Αρχικά είχε χρησιμοποιηθεί με ιδιαίτερη έμφαση στις χώρες που συνδέονται με ισλαμικές τρομοκρατικές οργανώσεις συμπεριλαμβανομένης της Αλ Κάιντα και των ομοϊδεατών της.

Το 2013, ο Πρόεδρος Μπαράκ Ομπάμα ανακοίνωσε ότι οι Ηνωμένες Πολιτείες δε βρίσκονται πλέον σε πόλεμο κατά της τρομοκρατίας, όπως και ότι ο στρατός πρέπει να δώσει έμφαση σε συγκεκριμένους εχθρούς και όχι σε μια τακτική. Ο ίδιος δήλωσε: «Πρέπει να καθοριστεί η προσπάθειά μας όχι σαν ένας απέραντος παγκόσμιος πόλεμος κατά της τρομοκρατίας, αλλά μάλλον ως μια σειρά από επίμονες, στοχευμένες προσπάθειες για να κτυπηθούν συγκεκριμένα δίκτυα βίαιων εξτρεμιστών που απειλούν την Αμερική».

Ο Πόλεμος κατά της Τρομοκρατίας τελείωσε επίσημα στις 4/12/2020, ημέρα της Αγίας Βαρβάρας, προστάτιδας του Πυροβολικού.
Αποστολή Αποφασιστικής Υποστήριξης

Η Αποστολή Αποφασιστικής Υποστήριξης (αγγλικά: "Resolute Support Mission") είναι νατοϊκή εκπαιδευτική, συμβουλευτική, βοηθητική και αντιτρομοκρατική αποστολή αποτελούμενη με πάνω από 13.000 στρατιώτες στην Ισλαμική Δημοκρατία του Αφγανιστάν, η οποία άρχισε την 1η Ιανουαρίου του 2015. Αποτελεί συνέχεια της αποστολής της Διεθνής Δύναμη Αρωγής για την Ασφάλεια (ISAF), η οποία ολοκληρώθηκε στις 28 Δεκεμβρίου του 2014.<ref name="NATO 30/01"></ref> Ο νυν διοικητής της αποστολής είναι ο στρατηγός Τζον Γ. Νίκολσον, ο οποίος αντικατέστησε το στρατηγό Τζον Φ. Κάμπελ στις 2 Μαρτίου του 2016.
Άντα Κοκ

Η Άντα Κοκ ("Ada Kok", γενν. 6 Ιουνίου 1947) ήταν Ολλανδέζα κολυμβήτρια, η οποία κατά τη διάρκεια της δεκαετίας του 1960 κατατάχθηκε μεταξύ των καλύτερων του κόσμου στην κατηγορία πεταλούδα.

Την 1η Σεπτεμβρίου του 1963 κατέρριψε στο Σουστντούινεν το παγκόσμιο ρεκόρ στα 100 μ. πεταλούδα, με επίδοση 1'06"2. Στις 14 Αυγούστου του 1965 κατέρριψε και πάλι το παγκόσμιο ρεκόρ με 1.04.5 στη Βουδαπέστη και στις 12 Σεπτεμβρίου της ίδιας χρονιάς κατέρριψε και το ρεκόρ στα 200 μ. με 2.25.3 στο Χρόνινγκεν. Το 1967 έκανε και πάλι παγκόσμιο ρεκόρ στα 200 μ. πεταλούδας όταν στις 25 Αυγούστου, στο Μπλάκπουλ, έκανε χρόνο 2.21.0.

Ήταν ολυμπιονίκης το 1968 στα 200 μ. πεταλούδα (2.24.7) και 3η το 1964 στα 100 μ. πεταλούδα (1.05.6). Αναδείχτηκε δύο φορές πρωταθλήτρια Ευρώπης (1962, 1966) στα 100 μ. πεταλούδα. Κατέρριψε 12 φορές τα παγκόσμια ρεκόρ, για να τα φθάσει στα 1.04.5 (100 μ. πεταλούδα) και 2.21 (200 μ. πεταλούδα).
DARPA

H Υπηρεσία Έρευνας Προηγµένων Αµυντικών Προγραµµάτων (αγγλικά: "Defense Advanced Research Projects Agency", DARPA) είναι οργανισμός του Υπουργείου Άμυνας των ΗΠΑ, υπεύθυνος για την ανάπτυξη των αναδυόμενων τεχνολογιών για χρήση από το στρατό.

Η DARPA δημιουργήθηκε το Φεβρουάριο του 1958 ως «Υπηρεσία Έρευνας Προηγµένων Προγραµµάτων» ("Advanced Research Projects Agency", ARPA) από τον τότε Πρόεδρο Ντουάιτ Αϊζενχάουερ. Σκοπός της ήταν να διατυπώσει και να εκτελέσει προγράμματα έρευνας και ανάπτυξης για την επέκταση των συνόρων της τεχνολογίας και της επιστήμης, με στόχο να φτάσει πέρα ​​από τις άμεσες στρατιωτικές απαιτήσεις. Η διοίκηση δημιουργήθηκε ως απάντηση στη Σοβιετική εκτόξευση του Σπούτνικ 1 το 1957, ενώ η αποστολή της DARPA ήταν να εξασφαλίσει ότι στρατιωτική τεχνολογία των ΗΠΑ θα είναι πιο περίπλοκη από ότι εκείνη των πιθανών εχθρών του έθνους.

Η ονομασία του οργανισμού άλλαξε αρκετές φορές από την ίδρυσή του ως ARPA, μετονομαζόμενη σε DARPA (Μάρτιος 1972), ξανά σε ARPA (Φεβρουάριος 1993) και πάλι σε DARPA (Μάρτιος 1996).

Τα χρηματοδοτημένα προγράμματα της DARPA έδωσαν σημαντικές τεχνολογίες που επηρέασαν πολλούς μη στρατιωτικούς τομείς, όπως η δικτύωση ηλεκτρονικών υπολογιστών και γραφικών διεπαφών χρήστη στην τεχνολογία των πληροφοριών.
Ρωσική αυτοκρατορική αεροπορική υπηρεσία

Η Ρωσική αυτοκρατορική αεροπορική υπηρεσία (Императорскiй военно-воздушный флотъ, κυριολεκτικά: Αυτοκρατορικός στρατιωτικο-αεροπορικός στόλος) ήταν αεροπορική δύναμη της Ρωσικής Αυτοκρατορίας που ιδρύθηκε το 1912.

Η αεροπορική δύναμη επιχειρούσε για 5 χρόνια. Μετείχε στον Α΄ Παγκόσμιο Πόλεμο πριν αναδιοργανωθεί και μετονομαστεί το 1917, μετά τη δημιουργία της Σοβιετικής Ρωσίας. Αντικαταστάθηκε εν συνεχεία από τη Σοβιετική Πολεμική Αεροπορία.
Ένοπλες Δυνάμεις της Γεωργίας

Οι Ένοπλες Δυνάμεις της Γεωργίας (γεωργιανά: საქართველოს შეიარაღებული ძალები) αποτελούν τα στρατεύματα της Γεωργίας. Τα γεωργιανά στρατεύματα είναι αμυντική δύναμη που αποτελείται από το Στρατό Ξηράς, την Πολεμική Αεροπορία και μια παραστρατιωτική οργάνωση, την Εθνική Φρουρά. Οι εθνικοί στόχοι αμυντικής πολιτικής, με βάση το Σύνταγμα της Γεωργίας, είναι να εξασφαλιστεί η διατήρηση της ανεξαρτησίας και της κυριαρχίας του κράτους και η εδαφική του ακεραιότητα, τα χωρικά ύδατα και ο εναέριος χώρος όπως και η συνταγματική τάξη της. Οι ένοπλες δυνάμεις της Γεωργίας είναι υπό την εποπτεία του Υπουργείου Εθνικής Άμυνας.

Οι Ένοπλες Δυνάμεις ιδρύθηκαν στις αρχές του 1917 από μονάδες του πρώην Ρωσικού αυτοκρατορικού στρατού στο γεωργιανό έδαφος, διελυμένες πολιτοφυλακές και γεωργιανό προσωπικό που επέστρεψανν από τον Πρώτο Παγκόσμιο Πόλεμο. Οι Ένοπλες Δυνάμεις αποτελούνταν από τακτικού στρατού και της Λαϊκής Φρουράς το διάστημα 1918–1921. Στις 23 Μαρτίου του 1994, η Γεωργία ήταν μία από τις πρώτες πρώην σοβιετικές δημοκρατίες που εντάχθηκαν στο πρόγραμμα του ΝΑΤΟ Σύμπραξη για την Ειρήνη. Μεταξύ των εταίρων, η Γεωργία ήταν η πρώτη χώρα που ήταν σε θέση να υποβάλει την ειδική τεκμηρίωση (Μάιος 2004) και στις 29 Οκτωβρίου του 2004, το Βορειοατλαντικό Συμβούλιο ενέκρινε το πρώτο Ατομικό Σχέδιο Δράσης Συνεργασίας (ΙΡΑΡ) για τη Γεωργία.
Ρωσικός αυτοκρατορικός στρατός

Ο Ρωσικός αυτοκρατορικός στρατός (ρωσικά: Русская императорская армия) ήταν η ένοπλη δύναμη της Ρωσικής Αυτοκρατορίας, που δραστηριοποιήθηκε από το 1721 έως και τη Ρωσική Επανάσταση του 1917. Στις αρχές της δεκαετίας του 1850, ο ρωσικός στρατός αποτελούνταν από περισσότερους από τακτικό στρατό 900.000 και σχεδόν 250.000 ατάκτους (ως επί το πλείστον Κοζάκοι).

Ο τελευταίος βετεράνος του ρωσικού αυτοκρατορικού στρατού ήταν ο ουκρανός υπεραιωνόβιος Μιχαήλ Κριτσέφσκι, ο οποίος πέθανε το 2008.
Σοβιετική Πολεμική Αεροπορία

Η Σοβιετική Πολεμική Αεροπορία (ρωσικά: Военно-воздушные силы СССР, κυριολεκτικά: Στρατιωτικο-αεροπορικές δυνάμεις) ήταν η επίσημη ονομασία μιας από τις αεροπορικές δυνάμεις των Σοβιετικών Ένοπλων Δυνάμεων. Η άλλη ήταν οι Σοβιετικές Δυνάμεις Αεράμυνας.

Οι αεροπορικές δυνάμεις σχηματίστηκαν από τα συστατικά της Ρωσικής αυτοκρατορικής αεροπορικής υπηρεσίας το 1917, ενώ αντιμετώπισε τη μεγαλύτερη δοκιμασία της κατά τη διάρκεια του Β΄ Παγκοσμίου Πολέμου, είχε εμπλακεί στον πόλεμο της Κορέας και διαλύθηκε μαζί με την ίδια την Σοβιετική Ένωση το 1991-92.

Τα περιουσιακά στοιχεία των τμημάτων της πρώην Σοβιετικής Πολεμικής Αεροπορίας στη συνέχεια χωρίστηκαν σε διάφορες αεροπορικές δυνάμεις των πρώην σοβιετικών δημοκρατιών, συμπεριλαμβανομένης της νέας Ρωσικής Πολεμικής Αεροπορίας. Ο ύμνος της ονομαζόταν «Авиамарш».
Ο Έλληνας γείτονας

Ο Έλληνας γείτονας (πρωτότυπος τίτλος: "Katzelmacher") είναι γερμανική ταινία του 1969 σε σκηνοθεσία και σενάριο του Ράινερ Βέρνερ Φασμπίντερ.
Σοβιετικός Στρατός

Ο Σοβιετικός Στρατός (ρωσικά: Советская армия) ονομαζόταν ο στρατός ξηράς των Σοβιετικών Ενόπλων Δυνάμεων μεταξύ Φεβρουαρίου 1946 και Δεκεμβρίου 1991, όταν αντικαταστάθηκε με το Ρωσικό Στρατό Ξηράς, αν και καταργήθηκε οριστικά στις 25 Δεκεμβρίου του 1993. μέχρι την 25η Φεβρουαρίου του 1946, η δύναμη ήταν γνωστή ως Κόκκινος Στρατός, ο οποίος ιδρύθηκε με διάταγμα στις 15 (28) Ιανουαρίου του 1918 «για την προστασία του πληθυσμού, της εδαφικής ακεραιότητας και των πολιτικών ελευθεριών στην επικράτεια του σοβιετικού κράτους». Διέθετε στις υπηρεσίες του 2,4 εκατομμύρια άνδρες κατά τη διάρκεια του Ψυχρού Πολέμου.
Σοβιετικό Πολεμικό Ναυτικό

Το Σοβιετικό Πολεμικό Ναυτικό (ρωσικά: Военно-морской флот СССР, ВМФ, κυριολεκτικά: Στρατιωτικο-ναυτικός στόλος της ΕΣΣΔ) ήταν ο ναυτικός κλάδος των Σοβιετικών Ενόπλων Δυνάμεων. Συχνά αναφερόμενο και ως Κόκκινος Στόλος, το Σοβιετικό Πολεμικό Ναυτικό αποτελούσε ένα μεγάλο μέρος του στρατηγικού σχεδίου της Σοβιετικής Ένωσης σε περίπτωση σύγκρουσης με τις Ηνωμένες Πολιτείες, τον Οργανισμό Βορειοατλαντικού Συμφώνου (ΝΑΤΟ), ή κάποια άλλη σύγκρουση που σχετιζόταν με το Σύμφωνο της Βαρσοβίας. Η επιρροή του Σοβιετικής Πολεμικού Ναυτικού έπαιξε μεγάλο ρόλο στον Ψυχρό Πόλεμο, καθώς η πλειοψηφία των συγκρούσεων είχαν επίκεντρο τις ναυτικές δυνάμεις.

Το Σοβιετικό Πολεμικό Ναυτικό βασίστηκε σε μία δημοκρατική ναυτική δύναμη που αποτελούνταν από τα απομεινάρια του Ρωσικού αυτοκρατορικού πολεμικού ναυτικού, το οποίο είχε καταστραφεί σχεδόν ολοσχερώς στην Επανάσταση του 1917, στο ρωσικό εμφύλιο πόλεμο και στην εξέγερση της Κρονστάνδης. Το Σοβιετικό Πολεμικό Ναυτικό είχε χωριστεί σε τέσσερις μεγάλους στόλους, Βόρειο, Ειρηνικού, Μαύρης Θάλασσας και Βαλτικό Στόλο, ενώ υπό ξεχωριστή διοίκηση ήταν η Ναυτική Βάση Λένινγκραντ. Ο στολίσκος της Κασπίας ήταν μια μικρότερη δύναμη που επιχειρούσε στην περίκλειστη Κασπία Θάλασσα. Κύρια συστατικά του σοβιετικού ναυτικού ήταν η σοβιετική ναυτική αεροπορία, οι πεζοναύτες και το παράκτιο πυροβολικό.

Το μεγαλύτερο τμήμα του Σοβιετικού Πολεμικού Ναυτικού μετασχηματίσθηκε σε Ρωσικό Πολεμικό Ναυτικό, μετά τη διάλυση της Σοβιετικής Ένωσης το 1991, ενώ ορισμένα στοιχεία έγιναν η βάση των αντίστοιχων Πολεμικών Ναυτικών της Ουκρανίας, του Αζερμπαϊτζάν και της Γεωργίας.
Ταξίδι στη Σελήνη

Το Ταξίδι στη Σελήνη (πρωτότυπος τίτλος: Le Voyage dans la Lune, διεθνής τίτλος: A Trip to the Moon) είναι μία γαλλική βωβή ταινία του 1902, σε σκηνοθεσία, παραγωγή και σενάριο Ζωρζ Μελιές. Το σενάριο είναι εμπνευσμένο σε δύο έργα του Ιούλιου Βερν: το "Από τη Γη στη Σελήνη" και το "Γύρω από τη Σελήνη". Η ταινία αφηγείται την ιστορία μίας ομάδας αστροναυτών, οι οποίοι πάνε στο φεγγάρι, με τη βοήθεια μίας κάψουλας-ρουκέτας, η οποία ανατινάζει την επιφάνεια του. Εκεί θα βρουν τους κατοίκους του φεγγαριού (Selenites), και κατά την επιστροφή τους στη γη θα φέρουν κι έναν αιχμάλωτο. Στην ταινία πρωταγωνιστούν εξέχοντες ηθοποιοί του θεάτρου εκείνης της εποχής, ενώ πρωταγωνιστής είναι και ο ίδιος ο Μελιές.

Κατά την εποχή της πρώτης κυκλοφορίας του το έργο έγινε δημοφιλές, ενώ πολλά στούντιο, ειδικότερα στις ΗΠΑ, το χρησιμοποίησαν παραβιάζοντας πνευματικά δικαιώματα. Η ασυνήθιστη διάρκειά του, τα ειδικά εφέ του, η καλή παραγωγή, αλλά και η έμφασή στην εξιστόρηση, ενέπνευσε πολλούς δημιουργούς της εποχής, αλλά και γενικότερη την όλη εξέλιξη μίας ταινίας. Ακαδημαϊκοί έχουν σχολιάσει για την ταινία ότι έχει και ύφος 'Παταφυσικής και αντι-ιμπεριαλιστικής σάτιρας, εκτός, φυσικά, ότι ενέπνευσε τον κατοπινό γαλλικό κινηματογράφο. Το φιλμ θεωρούταν χαμένο έως το 1930, και μετά την αποχώρηση του Μελιές από τον χώρο. Όμως, το 1930, επανήρθε στο φως, όταν άρχισε να πιστώνεται στον Μελιές η σπουδαιότητα του έργου του προς στην ιστορία του κινηματογράφου. Μια αυθεντική χειροποίητη επιχρωμάτωση ανακαλύφθηκε το 1993, και επεξεργάστηκε το 2011.

Το "The Village Voice" τη συμπεριέλαβε ανάμεσα στις 100 Σπουδαιότερες Ταινίες του 20ου αιώνα, κατατάσσοντας την στην 84η θέση. Η ταινία είναι το πιο γνωστό δημιούργημα του Μελιές, ενώ η σκηνή στην οποία η κάψουλα που μεταφέρει τους αστροναύτες καρφώνεται στο μάτι της σελήνης, είναι μία από τις πιο γνωστές στιγμές στην ιστορία του παγκόσμιου κινηματογράφου. Θεωρείται ευρέως ως η πρώτη ταινία επιστημονική - φαντασίας που φτιάχτηκε, αλλά και μία από τις ταινίες με τη μεγαλύτερη επιρροή στην ιστορία του κινηματογράφου.
Ρωσικό Πολεμικό Ναυτικό

Το Ρωσικό Πολεμικό Ναυτικό (ρωσικά: Военно-морской Флот Российской Федерации, ВМФ России, κυριολεκτικά: Στρατιωτικο-ναυτικός στόλος της Ρωσικής Ομοσπονδίας) είναι ο κλάδος του πολεμικού ναυτικού των Ρωσικών Ενόπλων Δυνάμεων. Το σημερινό πολεμικό ναυτικό ιδρύθηκε τον Ιανουάριο του 1992, διαδεχόμενο το Πολεμικό Ναυτικό της Κοινοπολιτείας Ανεξαρτήτων Κρατών, το οποίο με τη σειρά του διαδέχθηκε το Σοβιετικό Πολεμικό Ναυτικό μετά τη διάλυση της Σοβιετικής Ένωσης το Δεκέμβριο του 1991.

Το τακτικό ρωσικό πολεμικό ναυτικό ιδρύθηκε από τον Μέγα Πέτρο, τον Οκτώβριο του 1696, ο οποίος ανέφερε ότι: «Ο Ηγέτης που διαθέτει στρατό, έχει ένα χέρι, όμως αυτός που διαθέτει και στόλο, έχει δύο χέρια». Τα σύμβολα του Ρωσικού Πολεμικού Ναυτικού, η σημαία του Αγίου Ανδρέα, όπως και οι περισσότερες από τις παραδόσεις του ιδρύθηκαν προσωπικά από τον Μέγα Πέτρο.

Το ρωσικό ναυτικό διαθέτει τη συντριπτική πλειοψηφία των πρώην σοβιετικών ναυτικών δυνάμεων, και σήμερα περιλαμβάνει το Βόρειο Στόλο, το Στόλο του Ειρηνικού, το Στόλο της Μαύρης Θάλασσας, το Στόλο της Βαλτικής, το Στολίσκο της Κασπίας, τη ναυτική αεροπορία, καθώς και τα παράκτια στρατεύματα (που αποτελούνται από τους πεζοναύτες και το παράκτιο πυροβολικό).
Ρωσικές Αερομεταφερόμενες Δυνάμεις

Οι Ρωσικές Αερομεταφερόμενες Δυνάμεις (ρωσικά: Воздушно-десантные войска России, ВДВ) είναι στρατιωτικός κλάδος των Ρωσικών Ενόπλων Δυνάμεων. Πρόκειται για ειδικές δυνάμεις, στο ίδιο επίπεδο με τις Στρατηγικές Δυνάμεις Πυραύλων και τις Ρωσικές Αεροδιαστημικές Δυνάμεις.

Οι πρώτες μονάδες αερομεταφερόμενων σχηματίστηκαν πριν από το Β΄ Παγκόσμιο Πόλεμο, η δύναμη ανέλαβε δύο σημαντικές εναέριων εργασιών και μια σειρά από μικρότερα άλματα κατά τη διάρκεια του πολέμου και για πολλά χρόνια μετά το 1945 ήταν η μεγαλύτερη εναέρια δύναμη στον κόσμο. Η δύναμη διαιρέθηκε μετά τη διάλυση της Σοβιετικής Ένωσης, κυρίως σε Λευκορωσία και Ουκρανία. Οι Ρωσικές Αερομεταφερόμενες Δυνάμεις συγκροτήθηκαν το 1992.

Οι Ρωσικές Αερομεταφερόμενες Δυνάμεις φορούν παραδοσιακά το μπλε μπερέ με μπλε ριγέ φανέλες "τελνίγιασκα" (тельняшка) και ονομάζονται "Ντεσάντ" (Десант) από το γαλλικό «Descente».